ai4bharat/Pralekha huggingface dataset:
প্রধানমন্ত্রীরদপ্তর
পণ্ডিত যশরাজ কালচারাল ফাউন্ডেশনের সূচনা অনুষ্ঠানে প্রধানমন্ত্রীর ভাষণ
সঙ্গীত এমন একটি মাধ্যম যা আমাদের জাগতিক কর্তব্য সম্পর্কে সচেতন এবং আমাদের জাগতিক যোগসূত্র থেকে মুক্তি দিতে সাহায্য করে
যোগ দিবসের অভিজ্ঞতায় এটা স্পষ্ট হয়েছে যে সমগ্র বিশ্ব ভারতীয় ঐতিহ্য থেকে লাভবান হয়েছে এবং মানুষের মনের গভীরতাকে নাড়া দেওয়ার ক্ষমতা ভারতীয় সঙ্গীতের রয়েছে
বিশ্বের প্রতিটি ব্যক্তির ভারতীয় সঙ্গীত সম্পর্কে জানার, শেখার এবং তা থেকে উপকার পাওয়ার অধিকার রয়েছে; তাই এটা দেখার দায়িত্বও আমাদের
বর্তমান সময়ে যখন প্রযুক্তির প্রভাব সর্বব্যাপী, তখন সঙ্গীতের ক্ষেত্রেও প্রযুক্তি ও তথ্য প্রযুক্তির বিপ্লব হওয়া উচিত
আজ আমরা কাশীর মতো শিল্প ও সংস্কৃতি চর্চার কেন্দ্রগুলির পুনরুজ্জীবন করছি
নতুন দিল্লি, ২৮ জানুয়ারি, ২০২২
ভারতীয় শাস্ত্রীয় সঙ্গীতের প্রবাদপ্রতীম ব্যক্তিত্ব পণ্ডিত যশরাজ জয়ন্তীতে প্রধানমন্ত্রী শ্রী নরেন্দ্র মোদী তাঁর প্রতি গভীর শ্রদ্ধা জানিয়েছেন। পণ্ডিত যশরাজের সঙ্গীতের চিরন্তন শক্তির মূর্ত রূপের কথা উল্লেখ করে প্রধানমন্ত্রী মহান এই ঐতিহ্যকে প্রাণবন্ত করে রাখার জন্য দুর্গা যশরাজ এবং পণ্ডিত শারাঙ্গ দেবের প্রয়াসের প্রশংসা করেন। শ্রী মোদী ভিডিও কনফারেন্সে পণ্ডিত যশরাজ কালচারাল ফাউন্ডেশনের সূচনা অনুষ্ঠানের ভাষণ দিচ্ছিলেন।
প্রধানমন্ত্রী ভারতীয় সঙ্গীতের পরম্পরায় মহান মুণীঋষিদের গভীর জ্ঞানের কথা উল্লেখ করেন। তিনি বলেন, মহাজাগতিক শক্তি অনুভব করার এবং মহাবিশ্বের স্বাভাবিক প্রবাহে সঙ্গীতকে উপলব্ধি করার ক্ষমতাই ভারতীয় শাস্ত্রীয় সঙ্গীতের ঐতিহ্যকে ব্যতিক্রমী করে তুলেছে। সঙ্গীত এমন একটি মাধ্যম যা আমাদের জাগতিক কর্তব্য সম্পর্কে সচেতন করে এবং আমাদের জাগতিক যোগসূত্র থেকে মুক্তি দিতে সাহায্য করে বলে, প্রধানমন্ত্রী অভিমত প্রকাশ করেন।
ভারতের শিল্প ও সংস্কৃতির সমৃদ্ধ ঐতিহ্যকে সংরক্ষণ করে রাখার জন্য প্রধানমন্ত্রী পণ্ডিত যশরাজ কালচারাল ফাউন্ডেশনের প্রচেষ্টার প্রশংসা করেন। প্রযুক্তির এই যুগে তিনি দুটি গুরুত্বপূর্ণ বিষয়ের উপর অগ্রাধিকার দেওয়ার জন্য এই ফাউন্ডেশনের প্রতি আহ্বান জানান। তিনি বলেন, বিশ্বায়নের এই যুগে ভারতীয় সঙ্গীতের নিজস্ব পরিচিতি গড়ে তোলা প্রয়োজন। তাই এসম্পর্কে প্রধানমন্ত্রীর অভিমত যোগ দিবসের অভিজ্ঞতায় এটা স্পষ্ট হয়েছে যে, সমগ্র বিশ্ব ভারতীয় ঐতিহ্য থেকে লাভবান হয়েছে এবং মানুষের মনের গভীরতাকে নাড়া দেওয়ার ক্ষমতাও ভারতীয় সঙ্গীতের রয়েছে। তিনি আরও বলেন, বিশ্বের প্রতিটি ব্যক্তির ভারতীয় সঙ্গীত সম্পর্কে জানার, শেখার এবং তা থেকে উপকার পাওয়ার অধিকার আছে। তাই এটা দেখার দায়িত্বও আমাদের।
প্রধানমন্ত্রী আরও বলেন, বর্তমান সময়ে যখন প্রযুক্তির প্রভাব সর্বব্যাপী, তখন সঙ্গীতের ক্ষেত্রেও প্রযুক্তি ও তথ্য প্রযুক্তির বিপ্লব হওয়া উচিত। এপ্রসঙ্গে তিনি ভারতীয় সঙ্গীতের বাদ্যযন্ত্র ও ঐতিহ্যের উপর ভিত্তি করে স্বতন্ত্র স্টার্টআপ গড়ে তোলার আহ্বান জানান।
কাশীর মতো শিল্প ও সংস্কৃতি চর্চার কেন্দ্রগুলির পুনরুজ্জীবনে সম্প্রতি যেসমস্ত প্রয়াস নেওয়া হয়েছে তার কথাও প্রধানমন্ত্রী উল্লেখ করেন। তিনি বলেন, পরিবেশ সংরক্ষণে বিশ্বাস এবং প্রকৃতির প্রতি ভালোবাসার মাধ্যমে ভারত সমগ্র বিশ্বকে নিরাপদ ভবিষ্যতের পথ দেখিয়েছে। তাই ভারতের ঐতিহ্যের সঙ্গে উন্নয়নের যাত্রা পথে ‘সবকা প্রয়াস’ অন্তর্ভুক্ত হওয়া প্রয়োজন বলেও শ্রী মোদী অভিমত প্রকাশ করেন।
CG/BD/SKD/
(
প্রধানমন্ত্রীরদপ্তর
কোভিড-১৯ এর বিরুদ্ধে লড়াইয়ে পিএম কেয়ার্স তহবিলের আওতায় ভারতে তৈরী হয়েছে ৫০ হাজার ভেন্টিলেটর
নয়াদিল্লি, ২৩ জুন, ২০২০
সমস্ত রাজ্য/কেন্দ্রশাসিত অঞ্চলে সরকার পরিচালিত কোভিড হাসপাতালগুলিতে ভারতে নির্মিত ৫০ হাজার ভেন্টিলেটর সরবরাহের জন্য পিএম কেয়ার্স তহবিল ট্রাস্ট ২ হাজার কোটি টাকা বরাদ্দ করেছে। এছাড়াও, প্রবাসী শ্রমিকদের কল্যাণে ১ হাজার কোটি টাকা মঞ্জুর করা হয়েছে।
ভারতে নির্মিত ৫০ হাজার ভেন্টিলেটরের মধ্যে ৩০ হাজার নির্মাণ করছে রাষ্ট্রায়ত্ত ভারত ইলেক্ট্রনিক্স লিমিটেড। বাকি ২০ হাজার ভেন্টিলেটর নির্মাণের দায়িত্বে রয়েছে - আগভা হেলথ কেয়ার , এএমটিজেড বেসিক , এএমটিজেড হাই এন্ড  এবং অ্যালায়েড মেডিকেল । এখনও পর্যন্ত এ ধরনের ২ হাজার ৯২৩টি ভেন্টিলেটর তৈরি করা হয়েছে। এর মধ্যে ১ হাজার ৩৪০টি ভেন্টিলেটর ইতিমধ্যেই রাজ্য/কেন্দ্রশাসিত অঞ্চলগুলিকে সরবরাহ করা হয়েছে। এই ভেন্টিলেটর প্রাপক রাজ্যগুলি হ’ল – মহারাষ্ট্র , দিল্লি , গুজরাট , বিহার , কর্ণাটক , রাজস্থান  প্রভৃতি রয়েছে। জুন মাসের শেষ নাগাদ আরও ১৪ হাজার ভেন্টিলেটর সমস্ত রাজ্য/কেন্দ্রশাসিত অঞ্চলকে সরবরাহ করা হবে।
এছাড়াও, পিএম কেয়ার্স তহবিল ট্রাস্ট প্রবাসী শ্রমিকদের কল্যাণে রাজ্য/কেন্দ্রশাসিত অঞ্চলগুলিকে ইতিমধ্যেই ১ হাজার কোটি টাকা দিয়েছে। তহবিলের এই অর্থ বরাদ্দ করা হয়েছে ২০১১’র জনগণনার ভিত্তিতে ৫০ শতাংশের হিসাবে, মোট কোভিড আক্রান্ত রোগী সংখ্যার ৪০ শতাংশের ভিত্তিতে এবং বাকি ১০ শতাংশ সমস্ত রাজ্য/কেন্দ্রশাসিত অঞ্চলগুলিকে সমানভাবে বরাদ্দ করা হয়েছে। তহবিলের এই অর্থ রাজ্য/কেন্দ্রশাসিত অঞ্চলগুলির প্রবাসী শ্রমিকদের বাসস্থান, খাবার, চিকিৎসা পরিষেবা এবং পরিবহণ খাতে খরচ করতে পারবে। এই তহবিল প্রাপক রাজ্যগুলির মধ্যে রয়েছে – মহারাষ্ট্র , উত্তর প্রদেশ , তামিলনাডু , গুজরাট , দিল্লি , পশ্চিমবঙ্গ , বিহার , মধ্যপ্রদেশ , রাজস্থান  এবং কর্ণাটক ।
(CG/BD/SB
বিদ্যুৎমন্ত্রক
সিমহাদ্রিতে ভারতের প্রথম ও বিশ্বের বৃহত্তম পরিবেশবান্ধব হাইড্রোজেন মাইক্রোগ্রিড প্রকল্প গড়ে তোলা হবে
নতুনদিল্লি, ১৫ই ডিসেম্বর, ২০২১
এনটিপিসি বিশাখাপত্তনমের কাছে সিমহাদ্রিতে সংস্থার গেস্ট হাউসে ইলেকট্রোলাইজার ব্যবহার করে জ্বালানী সেল ভিত্তিক মাইক্রো গ্রিডের সাহায্যে হাইড্রোজেন উৎপাদনের একটি প্রকল্প বাস্তবায়িত করবে। এটি হবে ভারতে প্রথম হাইড্রোজেন ভিত্তিক জ্বালানী প্রকল্প, যা ভবিষ্যতে বৃহদাকারের জ্বালানী প্রকল্প রূপায়নে সহায়ক হবে। এই প্রকল্পের সাহায্যে দেশে আগামীদিনে কোথায় কোথায় হাইড্রোজেনের মাধ্যমে জ্বালানী উৎপাদন করা যাবে সে বিষয়ে ধারণা পাওয়া যাবে।
সিমহাদ্রি সংলগ্ন ভাসমান সৌর প্রকল্প থেকে উৎপাদিত বিদ্যুতের সাহায্যে ২৪০ কিলোওয়াট কঠিন অক্সাইড ইলেকট্রোলাইজার দিয়ে হাইড্রোজেন উৎপাদন করা হবে । দিনের বেলায় উৎপাদিত হাইড্রোজেন উচ্চচাপে সংগ্রহ করে রাখা হবে যা পরে ৫০ কিলোওয়াট কঠিন অক্সাইড জ্বলানী সেলের মাধ্যমে তড়িতায়িত করা হবে।
এই প্রকল্পে কোন কার্বন নিঃসরণ ছাড়াই জ্বালানী উৎপাদন হবে। এটি সফল হলে ভবিষ্যতে লাদাখ, জম্মু-কাশ্মীরের মত প্রত্যন্ত অঞ্চলে যেখানে ডিজেল জেনারেটরের মাধ্যমে বিদ্যুৎ উৎপাদন হয় , সেই সব এলাকায় এই প্রযুক্তি কাজে লাগানো হবে। এর ফলে ২০৭০ সালের মধ্যে দেশে কার্বন নিঃসরণ ও কার্বন শোষণের পরিমাণ সমান করার এবং লাদাখকে প্রথমে এই ব্যবস্থায় নিয়ে আসার যে পরিকল্পনা প্রধানমন্ত্রী করেছেন, তা বাস্তবায়নে সুবিধা হবে।
CG/CB/NS
(Visitor Counter : 133
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রক উত্তরপূর্বের ৮টি রাজ্যের সাংবাদিক/স্বাস্থ্য বিষয়ক প্রতিবেদকদের দক্ষতা বৃদ্ধির জন্য একটি কর্মশালার আয়োজন করেছে
নয়াদিল্লী, ৮ জুলাই, ২০২১
ইউনিসেফের সহযোগিতার কেন্দ্রীয় স্বাস্থ্য ও পরিবার কল্যাণ মন্ত্রক দেশের বর্তমান কোভিড পরিস্থিতিতে উত্তরপূর্বের রাজ্যগুলির সাংবাদিক এবং স্বাস্থ্য বিষয়ক প্রতিবেদকদের দক্ষতা বৃদ্ধির জন্য একটি কর্মশালার আয়োজন করেছে। মূলত এই কর্মশালায় কোভিড টিকাকরণের সত্য ও মিথ্যা তথ্যের বিষয়ে সাধারণ মানুষকে সচেতনতা গড়ে তোলার ওপর বিশেষ জোর দেওয়া হয়। অরুণাচলপ্রদেশ, আসাম, মেঘালয়, মিজোরাম, মণিপুর, নাগাল্যান্ড, সিকিম, ত্রিপুরা উত্তরপূর্বের রাজ্যগুলির সাংবাদিক এবং স্বাস্থ্য বিষয়ক প্রতিবেদকরা এই কর্মশালায় যোগ দেন।
কেন্দ্রীয় স্বাস্থ্য মন্ত্রকের যুগ্ম সচিব শ্রী লভ আগরওয়াল এই কর্মশালায় বক্তব্য রাখেন। ১৩০ জনেরও বেশি স্বাস্থ্য বিষয়ক সাংবাদিক, সংশ্লিষ্ট রাজ্যের দূরদর্শন, আকাশবাণী ও প্রেস ইনফরমেশন ব্যুরোর বরিষ্ঠ আধিকারিকরা উপস্থিত ছিলেন। শ্রী আগরওয়াল জানান, সাংবাদিকদের কোভিড-১৯এর বিরুদ্ধে সম্মিলিতভাবে লড়াই চালিয়ে যেতে অগ্রণী ভূমিকা পালন করেছেন। তিনি বলেন, গণমাধ্যমের কর্মীরা সাধারণ মানুষকে টিকা নেওয়ার বিষয়ে সচেতন করে তুলতে পারেন। পাশাপাশি টিকাকরণের সত্য এবং মিথ্যা তুথ্যও তুলে ধরতে পারেন। সাধারণ মানুষকে কোভিড আচরণবিধি মেনে চলার পরামর্শও দিতে পারেন। শ্রী আগরওয়াল আরও বলেন, কেন্দ্রীয় সরকার কোভিড অতিমারীর বিরুদ্ধে একাধিক কার্যকরী পদক্ষেপ নিয়েছে। তিনি জানান ভারতে যে ৯০টি জেলা থেকে নতুন করে সংক্রমণের খবর পাওয়া গেছে তার মধ্যে ১৪টি জেলা এই উত্তরপূর্বের রাজ্যগুলিতে রয়েছে । এরজন্য যথাযথ কোভিড আচরণবিধি মেনে চলারও ওপর জোর দেন তিনি। সাধারণ মানুষকে কোভিড টিকা নেওয়ার বিষয়ে অযথা আতঙ্ক ও ভয় না পাওয়ারও পরামর্শ দেন তিনি। এ বিষয়ে গণমাধ্যম সাধারণ মানুষকে সচেতন করে তুলতে গুরুত্বপূর্ণ ভূমিকা পালন করেত পার বলে তিনি জানান। শ্রী আগরওয়াল আরও জানান ৩৬ কোটি ৪৮ লক্ষেরও বেশি মানুষকে টিকা দেওয়া হয়েছে। গণমাধ্যমের কর্মীদেরকে প্রথম সারির যোদ্ধা বলে উল্লেখ করেন তিনি। সাধারণ মানুষকে সচেতন করে তুলতে তাঁরা কার্যকরী ভূমিকা পালন করেছেন বলেও উল্লেখ করেন তিনি। শ্রী আগরওয়াল এদিনের কর্মশালায় গণমাধ্যমের কর্মীদের বিভিন্ন প্রশ্নের উত্তরও দেন ।
CG/ SS/NS
(Visitor Counter : 175
প্রতিরক্ষামন্ত্রক
ভারতের প্রতিরক্ষা মন্ত্রী আসিয়ান গোষ্ঠীভুক্ত প্রতিরক্ষা মন্ত্রীদের অষ্টম বৈঠকে ভারত-প্রশান্ত মহাসাগরীয় অঞ্চলে মুক্ত ও সমন্বিত ব্যবস্থা গড়ে তোলার ডাক দিয়েছেন
নয়াদিল্লী, ১৬ জুন, ২০২১
প্রতিরক্ষা মন্ত্রী শ্রী রাজনাথ সিং আজ আসিয়ান গোষ্ঠীভুক্ত প্রতিরক্ষা মন্ত্রীদের অষ্টম বৈঠকে বক্তব্য রেখেছেন। তিনি বিভিন্ন রাষ্ট্রের সার্বভৌমত্ব ও আঞ্চলিক অখন্ডতাকে সম্মান জানিয়ে ভারত-প্রশান্ত মহাসাগরীয় অঞ্চলে একটি মুক্ত ও সমন্বিত ব্যবস্থা গড়ে তোলার আহ্বান জানিয়েছেন। এই বৈঠকে আসিয়ান গোষ্ঠীভুক্ত ১০টি রাষ্ট্র এবং ৮টি সহযোগী রাষ্ট্রের প্রতিরক্ষা মন্ত্রীরা যোগ দেন। শ্রী সিং আন্তর্জাতিক আইন ও নিয়ম অনুযায়ী আলোচনার মাধ্যমে বিভিন্ন বিবাদের শান্তিপূর্ণ সমাধানের ওপর গুরুত্ব দিয়েছেন।
তিনি বাধাহীনভাবে সমুদ্র যাত্রা এবং ব্যবসা-বাণিজ্যের কাজে রাষ্ট্রসংঘের সমুদ্র সংক্রান্ত নীতিমালা- ইউএন কনভেনশন অন দ্য ল অফ দ্য সি অনুযায়ী চলার ওপর গুরুত্ব দিয়েছেন। প্রধানমন্ত্রী শ্রী নরেন্দ্র মোদী ২০১৪র নভেম্বরে যে অ্যাক্ট ইস্ট নীতি ঘোষণা করেছিলেন সেই প্রসঙ্গ উল্লেখ করে শ্রী সিং ভারত প্রশান্ত মহাসাগরীয় অঞ্চলে দ্বিপাক্ষিক, আঞ্চলিক এবং বহুস্তরীয় পর্যায়ে অর্থনৈতিক সহযোগিতা, সাংস্কৃতিক বন্ধন ও কৌশলগত অংশীদারিত্ব গড়ে তোলার ওপর গুরুত্ব দিয়েছেন।
সন্ত্রাসবাদ ও মৌলবাদকে বিশ্বের শান্তি ও নিরাপত্তার ক্ষেত্রে সবথেকে বড় চ্যালেঞ্জ বলে উল্লেখ করে শ্রী সিং জঙ্গি গোষ্ঠীগুলির কার্যকলাপ প্রতিরোধে সমষ্টিগত সহযোগিতার আহ্বান জানিয়েছেন। সাইবার জগতে বিভিন্ন সমস্যার কথা উল্লেখ করে মন্ত্রী বলেছেন বিভিন্ন রাষ্ট্রের সার্বভৌমত্বকে সম্মান জানিয়ে সুরক্ষিত, মুক্ত ও স্থিতিশীল ইন্টারনেট ব্যবস্থার সাহায্যে গণতান্ত্রিক মূল্যবোধকে এগিয়ে নিয়ে যেতে হবে।
সম্প্রতি সারা বিশ্বজুড়ে কোভিড-১৯ মহামারীর ফলে উদ্ভুত পরিস্থিতির কথা উল্লেখ করে প্রতিরক্ষা মন্ত্রী বলেছেন, বিশ্ব অর্থনীতির পুনরুদ্ধারে সঠিক পথ গ্রহণ করতে হবে এবং কেউ যাতে এই উদ্যোগে বাদ না পড়েন সে বিষয়টি সুনিশ্চিত করা প্রয়োজন। আসিয়ান গোষ্ঠীর সঙ্গে ভারতের যুক্ত হওয়ার প্রসঙ্গ উল্লেখ করে শ্রী সিং বলেছেন এই অঞ্চলের শান্তি ও স্থিতিশীলতা নিশ্চিত করতে হবে। তিনি বলেছেন, আসিয়ান গোষ্ঠীভুক্ত দেশগুলির সঙ্গে ভারতের দীর্ঘদিনের যোগাযোগ রয়েছে এবং ভারত-আসিয়ান কৌশলগত অংশীদারিত্ব এই অঞ্চলের সাংস্কৃতিক ও জনসাধারণের মধ্যে সহযোগিতার যোগসূত্রকে আরও নিবিড় করে তুলবে। কোভিড মহামারীর ফলে বিভিন্ন বিধি-নিষেধের মধ্যে এই বৈঠক সফল ভাবে আয়োজন করার জন্য শ্রী সিং ব্রুনেইকে ধন্যবাদ জানিয়েছেন।
CG/CB /NS
(Visitor Counter : 211
প্রধানমন্ত্রীরদপ্তর
পার্টনারশিপ ফর গ্লোবাল ইনফ্রাস্ট্রাকচার ইনভেস্টমেন্ট  এবং ভারত-মধ্যপ্রাচ্য-ইউরোপ অর্থনৈতিক করিডোরের ঘোষণা উপলক্ষ্যে আয়োজিত অনুষ্ঠানে প্রধানমন্ত্রীর বক্তব্যের বঙ্গানুবাদ
নতুন দিল্লি, ৯ সেপ্টেম্বর, ২০২৩
মহামান্য রাষ্ট্রপতি, উপস্থিত মহামান্য রাষ্ট্রপ্রধানগণ,
এই বিশেষ অনুষ্ঠানে আপনাদের সকলকে আন্তরিকভাবে স্বাগত জানাই।
আমার বন্ধু প্রেসিডেন্ট বাইডেনের সঙ্গে এই অনুষ্ঠানের যৌথভাবে সভাপতিত্ব করতে পেরে আমি অত্যন্ত আনন্দিত।
আজ আমরা সবাই আরো একটি গুরুত্বপূর্ণ ঐতিহাসিক সমঝোতাপত্র সাক্ষরিত হতে দেখলাম।
আগামী দিনগুলিতে, এটি ভারত, পশ্চিম এশিয়া এবং ইউরোপের মধ্যে ‘ইকোনমিক ইন্টেগ্রেশন’ বা অর্থনৈতিক সংযুক্তিকরণের একটি কার্যকর মাধ্যম হয়ে উঠবে।
এটি বিশ্বজুড়ে যোগাযোগব্যবস্থা এবং উন্নয়নের সুস্থায়ী দিকনির্দেশ প্রদান করবে।
আমি,
মহামান্য রাষ্ট্রপতি বাইডেন,
যুবরাজ ও প্রধানমন্ত্রী মোহাম্মদ বিন সালমান,
মহামান্য রাষ্ট্রপতি শেখ মোহাম্মদ বিন জায়েদ,
মহামান্য রাষ্ট্রপতি ম্যাক্রোঁ,
মহামান্য, চ্যান্সেলর শলৎজ,
মহামান্য, প্রধানমন্ত্রী মেলোনি, এবং
মহামান্য সভাপতি ফন ডেয়ার লেয়েন,
এই উদ্যোগের জন্য আমি তাদের সকলকে আন্তরিক অভিনন্দন জানাই।
বন্ধুগণ,
শক্তিশালী যোগাযোগব্যবস্থা এবং পরিকাঠামো মানব সভ্যতা উন্নয়নের মূল ভিত্তি।
ভারত তার উন্নয়ন যাত্রায় এই বিষয়গুলোকে সর্বোচ্চ অগ্রাধিকার দিয়েছে।
ফিজিক্যাল ইনফ্রাস্ট্রাকচার বা ভৌত পরিকাঠামোর পাশাপাশি সামাজিক, ডিজিটাল ও ফিনানশিয়াল বা আর্থিক পরিকাঠামোতে অভূতপূর্ব মাত্রায় বিনিয়োগ করা হচ্ছে।
এর মাধ্যমে আমরা একটি উন্নত ভারতের শক্তিশালী ভিত গড়ে তুলছি।
দক্ষিনী বিশ্ব -এর অনেক দেশে বিশ্বস্ত অংশীদার হিসেবে, আমরা জ্বালানি, শক্তি উৎপাদন, রেলপথ, জল, টেকনোলজিক্যাল পার্ক বা প্রযুক্তি পার্ক ইত্যাদি ক্ষেত্রে পরিকাঠামো প্রকল্প বাস্তবায়ন করেছি।
এই উদ্যোগগুলিতে, আমরা ডিমান্ড ড্রিভেন বা চাহিদানুসারে বাস্তবায়ন এবং ট্রান্সপারেন্ট অ্যাপ্রোচ বা স্বচ্ছ পদ্ধতির উপর বিশেষ জোর দিয়েছি।
পিজিআইআই-এর মাধ্যমে, আমরা গ্লোবাল সাউথের দেশগুলিতে পরিকাঠামোগত ব্যবধান কমাতে গুরুত্বপূর্ণ অবদান রাখতে পারি।
বন্ধুগণ,
ভারত যোগাযোগ ব্যবস্থাকে আঞ্চলিক সীমানার নিরিখে পরিমাপ করে না।
সমস্ত অঞ্চলের সাথে যোগাযোগ বৃদ্ধিকে ভারত মুখ্য অগ্রাধিকার দেয়।
আমরা বিশ্বাস করি যে উন্নত যোগাযোগ ব্যবস্থা শুধুমাত্র পারস্পরিক বাণিজ্যই নয়, বিভিন্ন দেশের মধ্যে পারস্পরিক আস্থা বৃদ্ধির একটি উৎসও।
যোগাযোগ ব্যবস্থা উন্নয়নের সমস্ত উদ্যোগকে ত্বরান্বিত করার সময়, কিছু মৌলিক নীতি অনুসরণ সুনিশ্চিত করা অত্যন্ত গুরুত্বপূর্ণ, যেমন:
আন্তর্জাতিক শিষ্টাচার, নিয়ম এবং আইন মেনে চলা।
সকল দেশের সার্বভৌমত্ব এবং আঞ্চলিক অখণ্ডতার প্রতি শ্রদ্ধা।
ডেবট বার্ডেন বা ঋণের বোঝার কথা বিবেচনা না করে ফিনান্সিয়াল ভায়াবিলিটি বা আর্থিক কার্যকারিতাকে গুরুত্ব দেওয়া।
আর সব ধরনের পরিবেশবান্ধব মানদণ্ড অনুসরণ করা।
আজ যখন আমরা যোগাযোগ ব্যবস্থার উন্নয়নের অনুকূলে এত বড় পদক্ষেপ নিচ্ছি, তখন আমরা নিশ্চিতভাবেই আগামী প্রজন্মের বিভিন্ন স্বপ্ন সম্প্রসারণের বীজ বপন করছি।
আমি এই ঐতিহাসিক অনুষ্ঠানে সকল নেতৃবৃন্দকে আমার শুভেচ্ছা জানাই এবং সবাইকে আন্তরিক ধন্যবাদ জানাই।(AC/SB/
সড়কপরিবহণওমহাসড়কমন্ত্রক
সরকারি-বেসরকারি অংশীদারিত্বে পুনরুজ্জীবনের মাধ্যমে জাতীয় মহাসড়ক প্রকল্পগুলির জন্য মহাসড়ক কর্তৃপক্ষের দরপত্র আহ্বান
নয়াদিল্লি, ১৯ সেপ্টেম্বর, ২০১৯
ভারতের জাতীয় মহাসড়ক কর্তৃপক্ষ  সরকারি-বেসরকারি অংশীদারিত্বের মাধ্যমে সারা দেশে জাতীয় মহাসড়কের বিভিন্ন অংশকে চার বা ছয় লেনবিশিষ্ট করার জন্য চিহ্নিত করেছে। মহাসড়কের সম্প্রসারণ সংক্রান্ত এই কাজটি বিল্ট অপারেট ট্রান্সফার মোড অনুযায়ী সম্পন্ন হবে। সম্ভাব্য দরপত্র আহ্বানকারীদের সঙ্গে আলাপ-আলোচনার ভিত্তিতে মহাসড়কের কোন্ কোন্ অংশের সম্প্রসারণের বিষয়টি স্থির করা হয়েছে।
উল্লেখ করা যেতে পারে, মহাসড়ক কর্তৃপক্ষ মহাসড়কের বিভিন্ন অংশকে চার বা ছয় লেনবিশিষ্ট করার জন্য প্রস্তাব আহ্বান করে। অ্যানুয়াল প্রি-কোয়ালিফিকেশন প্রক্রিয়ার মাধ্যমে দরপত্র আহ্বানের বিষয়টি কেবল সুবিন্যস্তই হবে না, সেই সঙ্গে পৃথক পৃথক প্রকল্পের জন্য স্বতন্ত্র দরপত্র আহ্বান করাও সম্ভব হবে।
সারা দেশ জুড়ে জাতীয় মহাসড়কের ৯৫০ কিলোমিটার দীর্ঘ অংশকে সম্প্রসারণের জন্য চিহ্নিত করা হয়েছে। যে রাজ্যগুলিতে জাতীয় মহাসড়কের চিহ্নিত অংশ রয়েছে, তার মধ্যে পশ্চিমবঙ্গ রয়েছে। বাকি রাজ্যগুলি হ’ল - অন্ধ্রপ্রদেশ, হরিয়ানা, মহারাষ্ট্র, কর্ণাটক, তামিলনাডু, ছত্তিশগড় এবং মধ্যপ্রদেশ। এই সম্প্রসারণ খাতে খরচ ধরা হয়েছে ৩০ হাজার কোটি টাকা।
SSS/BD/SB
(Visitor Counter : 108
কর্মী, জন-অভিযোগএবংপেনশনমন্ত্রক
লাদাখ, জম্মু-কাশ্মীর ও উত্তর – পূর্বাঞ্চলের কোভিড পরিস্থিতি নিয়ে সেনাবাহিনী ও বায়ুসেনার প্রাক্তন প্রধানদের সঙ্গে কেন্দ্রীয় মন্ত্রী ড. জিতেন্দ্র সিং এর ভিডিও কনফারেন্সের মাধ্যমে বৈঠক
নতুন দিল্লি, ২৯ এপ্রিল, ২০২০
কেন্দ্রীয় মন্ত্রী ড. জিতেন্দ্র সিং আজ উত্তর – পূর্বাঞ্চল, লাদাখ ও জম্মু-কাশ্মীরে কোভিড পরিস্থিতি নিয়ে সেনাবাহিনী ও বায়ুসেনার প্রাক্তন প্রধানদের বক্তব্য শোনেন। ভিডিও কনফারেন্সের মাধ্যমে আয়োজিত এই বৈঠকে সেনাবাহিনীর প্রাক্তন প্রধান জেনারেল ভি. পি. মালিক, বায়ুসেনা প্রাক্তন প্রধান এয়ার চিফ মার্শাল অরূপ রাহা, সেনাবাহিনীর প্রাক্তন উপপ্রধান, লেফটেন্যান্ট জেনারেল শরদ চাঁদ, সেনাবাহিনীর উত্তরাঞ্চলীয় প্রাক্তন প্রধান, লেফটেন্যান্ট জেনারেল দীপেন্দ্র সিং হুদা, লেফটেন্যান্ট জেলারেল রণবীর সিং, প্রাক্তন ডিজিওএল লেফটেন্যান্ট জেনারেল রাকেশ শর্মা এবং উত্তরাঞ্চলীয় প্রাক্তন চিফ অফ স্টাফ মেজর জেনারেল এস. কে. শর্মা উপস্থিত ছিলেন।
ড. জিতেন্দ্র সিং বলেন, সেনাবাহিনী এবং বায়ুসেনার এই অবসরপ্রাপ্ত আধিকারিকদের সংশ্লিষ্ট অঞ্চলগুলি সম্পর্কে যথেষ্ট ভালো ধারণা রয়েছে। তাই কোভিড – ১৯ এর মোকাবিলায় তাঁদের মতামত অত্যন্ত গুরত্বপূর্ণ। তিনি বলেন, উত্তর – পূর্বাঞ্চলের ৮ টি রাজ্যের মধ্যে ৫ টি রাজ্য ইতিমধ্যেই করোনা মুক্ত হয়ে গেছে। বাকি ৩টি রাজ্যে গত কয়েকদিনে নতুন করে করোনা সংক্রমণের কোনো খবর নেই। জম্মু-কাশ্মীরের জম্মুতে ১৫ জন এই রোগে আক্রান্ত। কাশ্মীর উপত্যাকায় বন্দীপুরার মতো অঞ্চল ছাড়া বাকি সব জায়গা থেকে সংক্রমণের হার ক্রমশ কমছে।
বৈঠকে অংশগ্রহণকারীরা প্রধানমন্ত্রী শ্রী নরেন্দ্র মোদীর নেতৃত্বে কোভিড – ১৯ এর মোকাবিলায় সরকারের ভূমিকায় প্রশংসা করেন। উত্তর – পূর্বাঞ্চলে করোনা সংক্রমণ ক্রমশ দূর হওয়ায় তারা সন্তোষ প্রকাশ করেন এবং জম্মু-কাশ্মীর প্রশাসন, যেভাবে এই সমস্যার মোকাবিলা করছে, তারও প্রশংসা করেন।
অংশগ্রহণকারীরা বলেন, লকডাউন ধীরে ধীরে তুলতে হবে। তবে, প্রতিবেশী রাষ্ট্রের সঙ্গে সীমান্ত  সিল করে রাখার তারা পরামর্শ দিয়েছেন। অনলাইনে কেনাকাটা, লেখাপড়া করার সুযোগ এবং উত্তর – পূর্ব ও জম্মু-কাশ্মীরে সাধারণ মানুষের এই পরিস্থিতিতে মনোভাব যথেষ্ট ভালো বলে তাঁরা মত প্রকাশ করেন।
(CG/CB/SFS
বিজ্ঞানওপ্রযুক্তিমন্ত্রক
আলো এবং অণুর মধ্যে পারস্পরিক ক্রিয়ার ফলে দৃষ্টি সম্পর্কিত যন্ত্রের বিষয়ে নতুন উদ্ভাবন
নয়াদিল্লী, ৬ সেপ্টেম্বর, ২০২০
বাইনোকুলার, টেলিস্কোপ, রঙ পরিবর্তনশীল বিভিন্ন পেইন্ট এবং কালির ক্ষেত্রে কম প্রতিফলনযুক্ত লেন্স এবং উচ্চ প্রতিসরণযুক্ত আয়নায় আলো এবং অণুর মধ্যে পারস্পরিক বিক্রিয়ার ফলে নতুন ক্ষমতা উদ্ভাবন করা গেছে। ব্যাঙ্গালোর ভিত্তিক সেন্টার ফর ন্যানো অ্যান্ড সফ্ট ম্যাটার সায়েন্সেসের একদল বিজ্ঞানী অতিবেগুনী রশ্মি ও নীল আলোর মিশ্রণে ত্রিমাত্রিক ও একমাত্রিক আলোক সম্বন্ধীয় গঠনের বিপরীত প্রতিক্রিয়া দেখতে পেয়েছেন। যারফলে দৃষ্টি সম্বন্ধীয় যন্ত্রের ক্ষেত্রে সুবিধা হবে।
বিজ্ঞানীরা দেখেছেন, আলো এবং অণুর মধ্যে প্রতিক্রিয়ার ফলে ফটোআইসোমেরাইজেশন হচ্ছে, যেখানে একটি নির্দিষ্ট তরঙ্গ দৈর্ঘ্যের আলো, অণুর মধ্যে পরিবর্তন ঘটাতে পারছে। ১০০ ন্যানো মিটারের মধ্যে তরঙ্গ দৈর্ঘ্যের পরিবর্তন ঘটিয়ে ১ সেকেন্ডের অতিক্ষুদ্র ভাগে তা প্রয়োগ করে, কম প্রতিফলন যুক্ত লেন্স এবং উচ্চ প্রতিসরণ যুক্ত আয়নার মাধ্যমে বিভিন্ন কালি এবং রঙের পরিবর্তন ঘটাতে পারছে। বিজ্ঞানীরা দেখেছেন তরল স্ফটিক পদার্থে এই ধরণের রঙের পরিবর্তন খুব ভালো ভাবে হচ্ছে। বিদ্যুৎ উৎপাদনকারী বিভিন্ন ব্যবস্থার মধ্যে তা প্রয়োগ করলে বিজ্ঞানীরা বেশ ভালো ফল লক্ষ করছেন।
CG/CB/NS
(Visitor Counter : 141
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
চিকিৎসাধীন রোগীদের থেকে সুস্থ হয়ে ওঠা রোগীদের সংখ্যা বেশি
নতুনদিল্লী, ১০ জুন, ২০২০
গত ২৪ ঘন্টায় ৫৯৯১ জন কোভিড-১৯ সংক্রমিত রোগী সুস্থ হয়েছেন। ফলে মোট সুস্থ হয়ে ওঠার সংখ্যা হল ১,৩৫,২০৫ জন। সুস্থ হয়ে ওঠার হার ৪৮.৮৮ শতাংশ। বর্তমানে ১,৩৩,৬৩২ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন। এই প্রথম বার চিকিৎসাধীন রোগীর থেকে সুস্থ হয়ে ওঠা রোগীর সংখ্যা বেশী হল।
আইসিএমআর কোভিড সংক্রমণের নমুনা পরীক্ষার ক্ষমতা আরো বৃদ্ধি করেছে। এ পর্যন্ত মোট ৫০,৬১,৩৩২টি নমুনা পরীক্ষা করা হয়েছে। গত ২৪ ঘন্টায় ১,৪৫,২১৬টি নমুনা পরীক্ষা করা হয়েছে।
দেশে বর্তমানে ৫৯০টি সরকারি এবং ২৩৩টি বেসরকারী অর্থাৎ মোট ৮২৩টি পরীক্ষাগারে নমুনা পরীক্ষা করা যাচ্ছে।
মুম্বাই, আহমেদাবাদ, চেন্নাই, কোলকাতা, দিল্লি ও বেঙ্গালুরু ౼ দেশের এই ছটি শহরে রাজ্য স্বাস্থ্য দপ্তর ও পুরসভার স্বাস্থ্য আধিকারিকদের প্রযুক্তিগত ও অন্যান্য সহায়তা করার জন্য কেন্দ্রীয় দল পাঠানো হবে। এই দল কোভিড-১৯ এর প্রেক্ষিতে ওই সব শহরে জনস্বাস্থ্য সংক্রান্ত কি কি ব্যবস্থা নেওয়া হয়েছে সেগুলিও পর্যালোচনা করবে।
উপরে উল্লিখিত শহরগুলিতে এই দলের সদস্যরা আগামী এক সপ্তাহের মধ্যে সফর করবেন। এই দলগুলি সংশ্লিষ্ট রাজ্য স্বাস্থ্য দপ্তর ও কেন্দ্রীয় স্বাস্থ্য ও পরিবারকল্যাণ মন্ত্রককে প্রতিদিন রিপোর্ট জমা দেবে। রিপোর্টে যে কোন জরুরী গুরুত্বপূর্ণ বিষয় জানানোর পাশাপাশি সফর শেষের আগে দলগুলি মহামারীর মোকাবিলায় নানা পরামর্শ দেবে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
কর্পোরেটবিষয়সংক্রান্তমন্ত্রক
কেন্দ্রীয় মন্ত্রিসভায় ভারতের আইসিএআই এবং মালয়েশিয়ার এমআইসিপিএ-র মধ্যে পারস্পরিক স্বীকৃতি চুক্তি অনুমোদন
নয়াদিল্লি, ২১ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ ইনস্টিটিউট অফ চার্টার্ড অ্যাকাউন্টস অফ ইন্ডিয়া  এবং মালয়েশিয়ার ইনস্টিটিউট অফ সার্টিফায়েড পাবলিক অ্যাকাউন্ট্যান্টস -এর মধ্য পারস্পরিক স্বীকৃতি চুক্তিতে অনুমোদন দিয়েছে। এই দুই প্রতিষ্ঠানের যে কোনও চার্টার্ড অ্যাকাউন্ট্যান্ট সদস্যরা তাঁদের বর্তমান অ্যাকাউন্টিং যোগ্যতার নম্বরের ভিত্তিতে অন্য প্রতিষ্ঠানে ভর্তি হতে পারবেন।
বাস্তবায়ন কৌশল ও লক্ষ্যসমূহ
আইসিএআই এবং এমআইসিপিএ একে অপরের যোগ্যতাকে স্বীকৃতি দেওয়ার জন্য এই পারস্পরিক চুক্তি সম্পাদন করেছে। তারা পরীক্ষার নির্দিষ্ট মডিউল এবং একটি নির্দিষ্ট ভিত্তিতে একে অপরের যোগ্য সদস্যদের তালিকাভুক্ত করবে। এই প্রস্তাবিত সমঝোতাপত্রটিতে উভয় পেশাদার প্রতিষ্ঠানের চার্টার্ড অ্যাকাউন্ট্যান্ট সদস্যদের অন্তর্ভুক্ত করা যাবে। এই উভয় প্রতিষ্ঠান সদস্য পদের প্রয়োজনীয় শিক্ষা, পরীক্ষা, নৈতিক অনুশীলন এবং ব্যবহারিক অনুশীলন সহ প্রয়োজনীয় ব্যবস্থা গ্রহণ করবে। আইসিএআই এবং এমআইসিপিএ উভয় প্রতিষ্ঠানই তাদের যোগ্যতা / ভর্তির নিয়মের প্রয়োজনীয় পরিবর্তন, ছাড় এবং অন্যান্য যে কোনও প্রাসঙ্গিক বিষয়ে একে অপরকে তথ্য সরবরাহ করবে।
মূল প্রভাব
আইসিএআই এশীয়-প্রশান্ত মহাসাগরীয় অঞ্চলে অবস্থিত বিভিন্ন প্রতিষ্ঠানের সঙ্গে দ্বিপাক্ষিক সহযোগিতা প্রতিষ্ঠা করতে চায়। তাই, এমআইসিপিএ-র সঙ্গে এই সমঝোতাপত্র স্বাক্ষর করেছে। বিশ্বায়নের পরিবেশে এই উভয় হিসাবরক্ষণ সংস্থা অ্যাকাউন্টেন্সি পেশায় নতুন সমস্যা মোকাবিলায় অগ্রণী ভূমিকা পালন করবে। এই দুই প্রতিষ্ঠানের মধ্যে আনুষ্ঠানিক চুক্তি উভয় পক্ষের অ্যাকাউন্ট্যান্সি পেশার সঙ্গে যুক্ত সম্প্রদায়ের মধ্যে আরও নিবিড় সম্পর্ক বৃদ্ধি করবে এবং ব্যবসায়িক ক্ষেত্রে সুযোগ-সুবিধার পথ সুগম করে তুলবে।
প্রেক্ষাপট
ইনস্টিটিউট অফ চার্টার্ড অ্যাকাউন্টস অফ ইন্ডিয়া হল ১৯৪৯ সালের চার্টার্ড অ্যাকাউন্টস অ্যাক্ট-এর অধীনে প্রতিষ্ঠিত একটি বিধিবদ্ধ সংস্থা। এর মূল কাজ হল ভারতে চার্টার্ড অ্যাকাউন্ট্যান্ট পেশার সঙ্গে যুক্ত ব্যক্তিদের নিয়ন্ত্রণ করা। অন্যদিকে, মালয়েশিয়ার ইনস্টিটিউট অফ সার্টিফায়েড পাবলিক অ্যাকাউন্ট্যান্টস হল মালয়েশিয়ার ১৯৬৫ সালের কোম্পানি আইন অনুযায়ী স্থাপিত বিধিবদ্ধ সংস্থা।
CG/SS/DM
(Visitor Counter : 84
প্রধানমন্ত্রীরদপ্তর
গণপরিষদের ঐতিহাসিক প্রথম অধিবেশনের ৭৫ বছর পূর্তি উপলক্ষে প্রধানমন্ত্রী গণপরিষদের বিশিষ্ট ব্যক্তিদের প্রতি শ্রদ্ধা জানিয়েছেন
নয়াদিল্লি, ০৯ ডিসেম্বর, ২০২১
প্রধানমন্ত্রী শ্রী নরেন্দ্র মোদী গণপরিষদের ঐতিহাসিক প্রথম অধিবেশনের ৭৫ বছর পূর্তি উপলক্ষে গণপরিষদের বিশিষ্ট ব্যক্তিদের প্রতি শ্রদ্ধা নিবেদন করেছেন।
একাধিক ট্যুইটে প্রধানমন্ত্রী বলেছেন, “আজ থেকে ৭৫ বছর আগে আমাদের গণপরিষদের প্রথম সভা বসে। দেশের জনগণকে একটি মূল্যবান সংবিধান দেওয়ার উদ্দেশ্যে ভারতের বিভিন্ন অঞ্চকের বিশিষ্ট ব্যক্তিরা, বিভিন্ন প্রেক্ষাপট থেকে এবং ভিন্ন মতাদর্শের মানুষ এক লক্ষ্য নিয়ে একত্রিত হয়েছিলেন। এই মহান ব্যক্তিদের প্রতি শ্রদ্ধা জানাই।
গণপরিষদের প্রথম অধিবেশনের সভাপতিত্ব করেন ডঃ সচ্চিদানন্দ সিনহা, যিনি এই পরিষদের প্রবীণ সদস্য ছিলেন।
আচার্য কৃপালিনী তাঁকে এই পদের সঙ্গে পরিচয় করিয়ে দেন।
আজ যেহেতু আমরা আমাদের গণপরিষদের ঐতিহাসিক অধিবেশনের ৭৫ বছর পূর্তি উদযাপন করছি, তাই আমি আমার তরুণ বন্ধুদের এই সভায় অংশগ্রহণকারী শ্রদ্ধেয় বিশিষ্ট ব্যক্তি ও এবং সমাবেশের কাজ সম্পর্কে আরও জানতে অনুরোধ জানাচ্ছি। এটি করলে বুদ্ধিদীপ্ত সমৃদ্ধ অভিজ্ঞতা অর্জন হবে”।
CG/SS/SB
(
যোগাযোগওতথ্যপ্রযুক্তিমন্ত্রক
গ্রাহকদের হয়রানি বন্ধ করতে কেন্দ্রীয় মন্ত্রী টেলিকম আধিকারিকদের কঠোর ব্যবস্থা নেওয়ার নির্দেশ দিয়েছেন
নতুন দিল্লি, ১৫ ফেব্রুয়ারি, ২০২১
টেলিফোন গ্রাহকদের হয়রানি বন্ধ করতে কেন্দ্রীয় যোগাযোগ মন্ত্রী শ্রী রবিশঙ্কর প্রসাদ টেলিকম আধিকারিকদের নির্দেশ দিয়েছেন। নতুন দিল্লিতে কেন্দ্রীয় মন্ত্রীর পৌরহিত্যে আজ এক উচ্চ পর্যায়ের বৈঠকে তিনি জানান, মোবাইলের মাধ্যমে অবাঞ্ছিত কল এবং মেসেজ গ্রাহকদের বিরক্তির কারণ হয়ে দাঁড়িয়েছে। এর পাশাপাশি, ঋণ দেওয়ার নামে জালিয়াতি বন্ধ করতে এবং ডিজিটাল লেনদেনকে আরও নিরাপদ করে তোলার ওপরেও তিনি বৈঠকে গুরুত্ব আরোপ করেন।
শ্রী রবি শংকর প্রসাদ টেলিকম আধিকারিকদের স্পষ্ট নির্দেশ দেন যে, গ্রাহকদের হয়রানি বন্ধ করতে এবং অবাঞ্ছিত কল বা কলের মাধ্যমে বিজ্ঞাপন ও মেসেজ যাতে গ্রাহকদের বিরক্তির কারণ হয়ে না দাঁড়ায় সে জন্য প্রয়োজনীয় ব্যবস্থা গ্রহণ করতে হবে। টেলিকম ক্ষেত্রকে ব্যবহার করে অসাধু ব্যক্তিরা গ্রাহকদের সঙ্গে আর্থিক জালিয়াতি ও প্রতারণা করছে বলে তিনি উল্লেখ করেন । এই ধরনের কার্যকলাপ অবিলম্বে বন্ধ করার জন্য তিনি আধিকারিকদের নির্দেশ দেন।
টেলিকম আধিকারিকরা ওই বৈঠকে বলেন যে, গ্রাহকরা মোবাইলে ডু নট ডিস্টার্ব লিখে দেওয়ার পরেও কিছু কিছু টেলিকম সংস্থা সেইসব গ্রাহকদের অবাঞ্ছিত মেসেজ ও বিজ্ঞাপন পাঠায়। এ বিষয়ে কেন্দ্রীয় মন্ত্রী অবিলম্বে টেলিকম আধিকারিকদের অন্যান্য বেসরকারি টেলিকম সংস্থা ও বিপণনকারীদের নিয়ে বৈঠকে বসার নির্দেশ দেন।
গ্রাহকদের হয়রানি ও প্রতারণা বন্ধ করতে গ্রাহকদের অভিযোগ দায়ের করার জন্য একটি ব্যবস্থা গ্রহন করা হচ্ছে বলে ওই বৈঠকে আধিকারিকরা জানান।
কেন্দ্রীয় মন্ত্রী টেলিকম আধিকারিকদের নির্দেশ দিয়েছেন যে, জামতারা এবং মেওয়াত অঞ্চল থেকে মোবাইল ক্ষেত্রকে ব্যবহার করে গ্রাহকদের একের পর প্রতারণা করার ঘটনা অবিলম্বে বন্ধ করতে হবে।
টেলিকম ক্ষেত্রকে ব্যবহার করে হয়রানি, আর্থিক প্রতারণা বা জালিয়াতি বন্ধ করতে ডিজিটাল ইন্টেলিজেন্স ইউনিট গঠন করা হচ্ছে বলে টেলিকম আধিকারিকদের পক্ষ থেকে কেন্দ্রীয় মন্ত্রীকে জানানো হয়েছে। এর পাশাপাশি টেলিকম অ্যানালিটিক্স ফর ফ্রড ম্যানেজমেন্ট এন্ড কনজিউমার প্রটেকশন- গঠনের কথা বলা হয়েছে।
প্রধানমন্ত্রীরদপ্তর
কর্ণাটকের ধারওয়াড় জেলায় পথ দুর্ঘটনায় প্রাণহানির খবরে প্রধানমন্ত্রীর শোক
নয়াদিল্লি, ১৫ জানুয়ারি, ২০২১
প্রধানমন্ত্রী শ্রী নরেন্দ্র মোদী কর্ণাটকের ধারওয়াড় জেলায় পথ দুর্ঘটনায় প্রাণহানির খবরে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “কর্ণাটকের ধারওয়াড় জেলায় পথ দুর্ঘটনায় প্রাণহানির খবরে আমি মর্মাহত। যেসব পরিবার নিকটজনদের হারিয়েছেন, দুঃখের এই সময় তাঁদের সমবেদনা জানাই। দুর্ঘটনায় আহতদের দ্রুত আরোগ্য কামনা করি”।